
Programul semnării Declarației din Balconul Universității din București pentru păstrarea orientării euroatlantice a României și a valorilor societății deschise de către candidații la funcția de Președinte al României

Universitatea din București anunță programul de semnare a Declarației din Balconul Universității din București pentru păstrarea orientării euroatlantice a României și a valorilor societății deschise, care va avea loc joi, 24 aprilie a.c. Inițiativa semnării declarației a fost lansată de UB în cadrul Apelului pentru o Românie democratică și euroatlantică, în data de 16 aprilie 2025.

Programul semnării de către candidații la funcția de Președinte al României, până la această oră, este următorul:
· [bookmark: _Hlk196327529]Joi, 24 aprilie 2025, ora 10:00 – domnul Nicușor Dan;
· Joi, 24 aprilie 2025, ora 10:30 – domnul Victor-Viorel Ponta;
· Joi, 24 aprilie 2025, ora 11:00 – doamna Lavinia Șandru;
· Joi, 24 aprilie 2025, ora 12:00 – domnul George-Nicolae Simion;
· Joi, 24 aprilie 2025, ora 14:15 – doamna Elena Lasconi;
· Joi, 24 aprilie 2025, ora TBC – domnul Daniel Funeriu.
Vom reveni cu completări pe măsura ce alți candidați vor confirma participarea și celelalte detalii.
Universitatea din București va transmite, la cadru unic, pe pagina oficială de Facebook, www.facebook.com/unibuc.ro, momentele semnării Declarației din Balconul Universității din București de către candidații participanți.

Semnarea se va face în prezența rectorului Universității din București, domnul prof. univ. dr. Marian Preda. Și-au anunțat participarea și fostul rector al UB, domnul prof. emerit dr. Emil Constantinescu, președintele Asociației „21 decembrie 1989”, domnul Teodor Mărieș, și reprezentantul Seniorii Ligii Studenților, domnul avocat Antonie Popescu. 
Detalii despre Apelul pentru o Românie democratică și euroatlantică lansat de UB pot fi consultate pe site-ul Universității din București: www.unibuc.ro/universitatea-din-bucuresti-lanseaza-un-apel-pentru-o-romanie-democratica-si-euroatlantica

